b'\n_START_ARTICLE_\nAversa\n_START_SECTION_\nIstorija\n_START_PARAGRAPH_\nAversoje apsigyveno Atelos gyventojai,. kai j\xc5\xb3 miestas buvo sugfriautas per Got\xc5\xb3 karus. Tai pirmoji norman\xc5\xb3 valda Vidur\xc5\xbeemio j\xc5\xabroje. 1030 m. kunigaik\xc5\xa1tis Sergijus IV Neapolietis paskyr\xc4\x97 Rainulf Drengot i\xc5\xa1 Normandijos Aversos grafu, Imperatorius Konradas II tai patvirtino. Duodamas prieglobst\xc4\xaf persekiojamiesiems Rainulfas i\xc5\xa1pl\xc4\x97t\xc4\x97 savo \xc4\xaftaka ir savo ma\xc5\xbeas valdas pavert\xc4\x97 norman\xc5\xb3 u\xc5\xbekariavim\xc5\xb3 Piet\xc5\xb3 Italijoje baze. D\xc4\x97l Robert Guiscard, kuris pastat\xc4\x97 \xc4\xaftvirtinimus, diplomatijos, Aversoje atsirado popie\xc5\xbeiui i\xc5\xa1tikimas vyskupas, nors nominaliai tai buvo Bizantijos teritorija. Vienas pirm\xc5\xb3j\xc5\xb3 vyskup\xc5\xb3 buvo normanas Guitmund (mir\xc4\x97 apie 1090-1095 m.), benediktin\xc5\xb3 vienuolis ir teologas._NEWLINE_Aversos grafas Ri\xc4\x8dardas I buvo vienas vad\xc5\xb3 kovoje su popie\xc5\xbeiumi, kuri baig\xc4\x97si Civitela del Fortore m\xc5\xab\xc5\xa1iu (1053 m.) Benevento teritorijoje, kur popie\xc5\xbeius Leonas IX pateko \xc4\xaf nelaisv\xc4\x99. Ri\xc4\x8dardas nesielg\xc4\x97 su popie\xc5\xbeiumi kaip su kaliniu, o su visa jam tinkan\xc4\x8dia garbe palyd\xc4\x97jo \xc4\xaf Rom\xc4\x85. Po to Ba\xc5\xbeny\xc4\x8dia susitaik\xc4\x97 su normanais ir j\xc5\xb3 ekskomunikacija buvo panaikinta._NEWLINE_Po norman\xc5\xb3 laik\xc5\xb3 Aversa patyr\xc4\x97 nuosm\xc5\xabk\xc4\xaf: angevin\xc5\xb3 karaliai atvykdavo \xc4\x8dia tik med\xc5\xbeioti ir puotauti nei\xc5\xa1likusioje pilyje senamiestyje. Ypa\xc4\x8d da\xc5\xbenai \xc4\x8dia lankydavosi karalien\xc4\x97 Joana I Neapoliet\xc4\x97._NEWLINE_Apie 1315 m. \xc4\x8dia atsirado na\xc5\xa1lai\xc4\x8di\xc5\xb3 prieglauda ir slaugos ligonin\xc4\x97.'